钦定古今图书集成/明伦汇编/氏族典/第106卷 > 裴坦
## 钦定古今图书集成/明伦汇编/氏族典/第106卷 > 裴坦

按《唐书裴坦传》：坦字知进，隋营州都督世节裔孙。及
进士第。沈传师表置宣州观察府，召拜左拾遗、史馆
修撰，历楚州刺史。令狐绹当国，荐为职方郎中，知制
诰，再进礼部侍郎，拜江西观察使、华州刺史，召为中
书侍郎，同中书门下平章事。不数月卒。坦性简俭，子
取杨收女赍具，多饰金玉，坦令撤去，曰：“乱我家法。”世
清其概。